open-index/open-wikipedia-markdown huggingface dataset:
Λοράν Λαμότ

-->
}}
μικρογραφία|Λοράν Λαμότ
Ο **Λοράν Λαμότ** (Laurent Salvador Lamothe, γενν. στις 14 Αυγούστου 1972) είναι πολιτικός από την Αϊτή, υπουργός Εξωτερικών από το 2011 και πρωθυπουργός της χώρας από το 2012. Ήταν νωρίτερα συνιδρυτής και διευθύνων σύμβουλος της εταιρείας Global Voice Group. Το Δεκέμβριο του 2014 παραιτήθηκε από την πρωθυπουργία, εν μέσω βίαιων αντικυβερνητικών διαδηλώσεων. Είναι παντρεμένος με 2 κόρες.

## Βιογραφία
Γιος ενός γιατρού και μιας ζωγράφου, ο Λαμότ γεννήθηκε στο Πορτ ο Πρενς. Μεγάλωσε σε ακαδημαϊκό, καλλιτεχνικό και αθλητικό περιβάλλον. Ο μεγαλύτερός του αδερφός ήταν για κάποιο διάστημα αρχηγός στην εθνική ομάδα τένις της χώρας του για το Κύπελλο Ντέιβις. Ο Λοράν ήταν κι εκείνος τενίστας και εκπροσώπησε την Αϊτή στο Κύπελλο Ντέιβις το 1994 και το 1995.

Την ίδια περίοδο έφυγε από τη χώρα του για τις ΗΠΑ, όπου ολοκλήρωσε την πανεπιστημιακή του εκπαίδευση. Απέκτησε τίτλο μπάτσελορ στις Πολιτικές Επιστήμες από το πανεπιστήμιο Μπάρι στο Μαϊάμι και στράφηκε στη διοίκηση επιχειρήσεων, αποκτώντας μεταπτυχιακό τίτλο με τιμητική μνεία από το πανεπιστήμιο του Σεντ Τόμας στη Φλόριντα.

Έπειτα από 2 χρόνια ίδρυσε την τηλεπικοινωνιακή εταιρεία Global Voice Group μαζί με τον συνεργάτη του στις επιχειρήσεις, Πάτρικ Μπέικερ.Η εταιρεία όταν ξεκίνησε ήταν πολύ μικρή, σήμερα όμως αποτελεί τη μεγαλύτερη τηλεπικοινωνιακή εταιρεία στη χώρα.

### Πολιτική καριέρα
Η ενεργός ανάμειξή του στην κοινωνική και πολιτική ζωή της χώρας του τον έκαναν να αποδεχτεί τη θέση του συμβούλου του προέδρου Μισέλ Μαρτελί. Προκειμένου να αποφύγει συγκρούσεις ενδιαφέροντος, ο Λαμότ παραιτήθηκε από όλες τις επιχειρήσεις του. Επίσης έγινε μέλος της προσωρινής επιτροπής για την ανασυγκρότηση της Αϊτής (CIRH).

Λίγο μετά διορίστηκε υπουργός Εξωτερικών και ορκίστηκε στις 26 Οκτωβρίου 2011.

Την 1η Μαρτίου 2012 ο Λαμότ διορίστηκε από τον πρόεδρο Μαρτελί στην πρωθυπουργία. Διαδέχθηκε τον παραιτηθέντα Γκάρι Κονίλ.

Έπειτα από συζήτηση που έγινε αναφορικά με την εθνικότητα συγκεκριμένων γερουσιαστών και υπουργών από την Αϊτή, το προκαταρκτικό πόρισμα της Επιτροπής της Γερουσίας για το θέμα της Εθνικότητας δημοσιεύτηκε στις 8 Μαρτίου 2012 και αποφάνθηκε ότι τα έγγραφα εθνικότητας που προσκόμισε ο Λοράν Λαμότ ήταν όλα πλήρη.

Στις 10 Απριλίου 2012 ο διορισμός του Λαμότ στη θέση του πρωθυπουργού εγκρίθηκε και από τη Γερουσία, με 19 ψήφους υπέρ και 3 κατά.  Στη Βουλή των Αντιπροσώπων υπερψηφίστηκε με 62 υπέρ έναντι 3 κατά στις 3 Μαΐου 2012. Ο επίσημος διορισμός του έγινε στις 4 Μαΐου 2012.

Στις 14 Δεκεμβρίου 2014 ο Λαμότ παραιτήθηκε από την πρωθυπουργία εν μέσω αντικυβερνητικών διαδηλώσεων, που ζητούσαν την παραίτηση όχι μόνο του ίδιου αλλά και του προέδρου Μαρτελί.

## Παραπομπές


Κατηγορία:Πρωθυπουργοί της Αϊτής
Χρύσανθος Λαζαρίδης

Ο **Χρύσανθος Λαζαρίδης** (Νέα Υόρκη, 15 Ιουνίου 1954) είναι Έλληνας δημοσιογράφος, μαθηματικός, οικονομολόγος και στρατηγικός αναλυτής. Βασικός σύμβουλος του πρώην πρωθυπουργού Αντώνη Σαμαρά, καθημερινός συνομιλητής και λογογράφος του.

Στις εκλογές του 2012 εξελέγη βουλευτής, έχοντας συμπεριληφθεί στο ψηφοδέλτιο Επικρατείας της Νέας Δημοκρατίας.

## Βιογραφικό
Σε νεαρή ηλικία εντάχθηκε στην Αριστερά. Από νωρίς ενδιαφέρθηκε για τα μαθηματικά, μελετώντας τον Κουρτ Γκέντελ. Συμμετείχε ενεργά στον αγώνα κατά της χούντας ως φοιτητής του Οικονομικού της Νομικής και ήταν μέλος της Συντονιστικής Επιτροπής κατά την εξέγερση του Πολυτεχνείου. Συνελήφθη από την χούντα Ιωαννίδη λόγω της συμμετοχής του στα γεγονότα του Πολυτεχνείου, βασανίστηκε στο ΕΑΤ-ΕΣΑ και παρέμεινε κρατούμενος στις φυλακές μέχρι την πτώση της χούντας το καλοκαίρι του 1974. Υπέστη σκληρά βασανιστήρια και ξυλοδαρμούς από τους άνδρες της ΕΣΑ και νοσηλεύτηκε στην «Παμμακάριστο».

Με την αποκατάσταση της δημοκρατίας, έγινε μέλος του ΚΚΕ Εσωτερικού και διετέλεσε αντιπρόεδρος της ΕΦΕΕ με πρόεδρο τον μετέπειτα βουλευτή και υπουργό του ΠΑΣΟΚ Χρήστο Παπουτσή. Συμμετείχε στη Β΄ Πανελλαδική, που έδρασε μεταξύ 1978-1981, μέλη της οποίας ήταν η πλειοψηφία του Ρήγα Φεραίου που αποχώρησε από το ΚΚΕ Εσωτερικού μετά τις εκλογές του 1977.

Το 1980 πήγε στο LSE του Λονδίνου για μεταπτυχιακές σπουδές στα Οικονομικά με ειδίκευση στη Νομισματική Θεωρία και στην Επιχειρησιακή Έρευνα. Στη συνέχεια έλαβε διδακτορικό δίπλωμα στην Οικονομετρία από το *New York City University* και μετά σπούδασε Σύγχρονη Θεωρία της Ανάλυσης στο *Courant School of Αpplied Μathematics*. Ασχολήθηκε μεταξύ άλλων με τη Θεωρία Παιγνίων και τις εφαρμογές που μπορεί να έχει στις Διεθνείς Σχέσεις και τις πολεμικές συγκρούσεις και με τη Θεωρία του Χάους και τις αναλυτικές συνάφειες που έχει με τις κβαντικές κυματοσυναρτήσεις.

Η αποξένωσή του από τον χώρο της Αριστεράς έγινε τη δεκαετία του 1980. Σημαντικό ρόλο σε αυτή τη μεταβολή διαδραμάτισαν ο Ρόναλντ Ρέιγκαν και η Μάργκαρετ Θάτσερ: ο ίδιος έχει πει πως «όταν τους άκουγα να μιλάνε μου φαινόταν ότι αυτά που έλεγαν ήταν γεμάτα νόημα, περισσότερο από αυτά που εκστόμιζαν οι περισσότεροι από τους Αριστερούς».

Αν και ο ίδιος είχε σημαντικό ρόλο στην εξέγερση του Πολυτεχνείου, έχει δηλώσει πως δεν συμφωνεί με τον εορτασμό της: «παρελαύνουν οι απόντες- οι επίγονοι αυτών που δεν ήθελαν την εξέγερση. Εξοργίζομαι με την οικειοποίηση της εξέγερσης του Πολυτεχνείου από διάφορα κωθώνια που φορούν κουκούλες, σπάνε μαγαζιά και επικαλούνται τα ιδανικά του».

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες βουλευτές επικρατείας
Αλέξανδρος (εγγονός του Ηρώδη)

Ο **Αλέξανδρος Β΄** ήταν Ιουδαίος πρίγκιπας από την Ηρωδιανή Δυναστεία, που γεννήθηκε το 15 π.Χ. και απεβίωσε μεταξύ 26 – 28 μ.Χ., μικρότερος αδελφός του βασιλιά της Αρμενίας Τιγράνη Ε΄. 

## Βιογραφία
Πατέρας του ήταν ο Αλέξανδρος Α΄, που εκτελέστηκε από τον πατέρα του Ηρώδη Α΄ τον Μεγάλο (7 π.Χ.), λόγω κατηγοριών για συμμετοχή του σε συνωμοσία. Μητέρα του ήταν η Ελληνίδα πριγκίπισσα Γλαφύρα από την Καππαδοκία, κόρη τού τελευταίου Έλληνα βασιλιά της χώρας Αρχέλαου. Μετά την εκτέλεση τού πατέρα του, o Αλέξανδρος παρέμεινε στην Αυλή τού παππού του Ηρώδη Α΄ στα Ιεροσόλυμα, μαζί με τον μεγαλύτερο αδελφό του Τιγράνη Ε΄. Ο Ηρώδης Α΄ προόριζε να παντρέψει τον εγγονό του Αλέξανδρο με την ανιψιά τού αδελφού του Φρεώρη· τελικά δεν έγινε ο γάμος, λόγω αρνητικής επέμβασης τού γιου του Ηρώδη Αντίπα. Μετά τον θάνατο τού παππού τους Ηρώδη, τα δύο αδέλφια, ο Αλέξανδρος και ο μεγαλύτερος αδελφός του Τιγράνης Ε΄ πήγαν στην πατρίδα της μητέρας τους στην Καππαδοκία, στην Αυλή του παππού τους Αρχέλαου (4 π.Χ.). Στην Καππαδοκία τα δύο αδέλφια ασπάστηκαν την Ελληνική θρησκεία, γλώσσα και έθιμα, αποβάλλοντας τα Ιουδαϊκά, αλλά δεν έκοψαν ποτέ τους δεσμούς τους με την οικογένεια του Ηρώδη Α΄. Λίγα είναι γνωστά για τη ζωή το'υ Αλέξανδρου σαν ενήλικα· πιθανότατα ζούσε στην Αίγυπτο. Γιος του ήταν ο μετέπειτα βασιλιάς της Αρμενίας Τιγράνης ΣΤ΄ την εποχή του Ρωμαίου Αυτοκράτορα Νέρωνα.

## Πηγές
* *Millar, Fergus, Schürer, Emil, Vermes & Geza, The History of the Jewish People in the Age of Jesus Christ (175 B.C. - A.D. 135), Continuum International Publishing Group, 1973*
* *H. Temporini & W. Haase, Aufstieg und Niedergang der römischen Welt: Geschichte und Kultur Roms im spiegel der neueren Forschung, Walter de Gruyter, 1977*
* *H. Temporini & W. Haase, Aufstieg und Niedergang der römischen Welt: Geschichte und Kultur Roms im Spiegel der neueren Forschung, Walter de Gruyter, 1980*
* *R. Syme & A.R. Birley, Anatolica: studies in Strabo, Oxford University Press, 1995*
* *A.E. Redgate, The Armenians, Wiley-Blackwell, 2000*
* *Ciecieląg Jerzy, Polityczne dziedzictwo Heroda Wielkiego. Palestyna w epoce rzymsko-herodiańskiej, Kraków 2002, s. 116-118.*
* *D. Dueck, H. Lindsay & S. Pothecary, Strabo’s cultural geography: the making of a kolossourgia, Cambridge University Press, 2005*
* *A. Kasher & E. Witztum, King Herod: a persecuted persecutor: a case study in psychohistory and psychobiography, Walter de Gruyter, 2007*

Κατηγορία:Ηρωδιανή Δυναστεία
Τιγράνης ΣΤ΄ της Αρμενίας

Ο **Τιγράνης ΣΤ΄ της Αρμενίας**, Ιουδαίος πρίγκιπας τελευταίος γόνος από την Ηρωδιανή Δυναστεία ήταν βασιλιάς της Αρμενίας την περίοδο (58 – 63) , γεννήθηκε πριν το 25 και πέθανε μετά το 68. Πατέρας του ήταν ο πρίγκιπας Αλέξανδρος, εγγονός του Ηρώδη του Μέγα και μικρότερος αδελφός του βασιλιά της Αρμενίας Τιγράνη Ε΄, παππούς του ήταν ο Αλέξανδρος (γιος του Ηρώδη Α΄) και γιαγιά του η Γλαφύρα κόρη του τελευταίου Ελληνιστή βασιλιά της Καππαδοκίας Αρχέλαου. 

Λίγα είναι γνωστά από την εποχή πριν γίνει βασιλιάς: μεγάλωσε στην Ρώμη οπου έζησε πολλά χρόνια, παντρεύτηκε την Οπγαλλί Φρυγικής καταγωγής με την οποία απέκτησε τον Γάιο Ιούλιο Αλέξανδρο και την Ιουλία. Την άνοιξη του 58 ο Ρωμαίος στρατηγός Κορβούλο επιτέθηκε στην Αρμενία, κατέλαβε την πρωτεύουσα Αρτάξατα τοποθετώντας βασιλιά τον Τιγράνη με εντολή του Νέρωνα. Όταν κατέλαβε το γειτονικό υποτελές κρατίδιο της Αδιαβένης το 63 ο Τιγράνης έχασε την υποστήριξη της Ρώμης επειδή η πράξη του θεωρήθηκε εχθρική, καθαιρέθηκε από τον στρατηγό Κορβούλο ο οποίος τοποθέτησε βασιλιά της Αρμενίας τον Τιριδάτη Α΄. Ο Ρωμαίος αυτοκράτορας Νέρωνας παρ'όλα αυτά εξακολουθούσε να τού έχει εμπιστοσύνη, ο οποίος σχεδίαζε να τον επαναφέρει ξανά στον θρόνο της Αρμενίας, κάτι που τελικά δεν έγινε λόγω της έκρηξης του Ρωμαιοϊουδαϊκού πολέμου το 66. Χρησιμοποίησε Ελληνικές επιγραφές στα νομίσματα της εποχής του κάτι που δείχνει ότι είχε αποβάλλει τις Ιουδαϊκές συνήθειες.

## Πηγές

**H. Temporini & W. Haase, Aufstieg und Niedergang der römischen Welt: Geschichte und Kultur Roms im spiegel der neueren Forschung, Walter de Gruyter, 1977*
**S. Schwartz, Josephus and Judaean politics, BRILL, 1990*
**R. Syme & A.R. Birley, Anatolica: studies in Strabo, Oxford University Press, 1995*
**A.E. Redgate, The Armenians, Wiley-Blackwell, 2000*
**J.D. Grainger, Nerva and the Roman succession crisis of AD 96-99, Routledge, 2003*
**R.G. Hovannisian, The Armenian People from Ancient to Modern Times, Volume 1: The Dynastic Periods: From Antiquity to the Fourteenth Century, Palgrave Macmillan, 2004*
**J. Lindsay, A View of the History and Coinage of the Parthians, Adamant Media Corporation, p.p. 83-84. ISBN 1-4021-6080-1*
**D. Dueck, H. Lindsay & S. Pothecary, Strabo’s cultural geography: the making of a kolossourgia, Cambridge University Press, 2005*
**A. Kasher & E. Witztum, King Herod: a persecuted persecutor: a case study in psychohistory and psychobiography, Walter de Gruyter, 2007*

Κατηγορία:Ηρωδιανή Δυναστεία
Κατηγορία:Βασιλείς της Αρμενίας
82 (αριθμός)

Το **82** (ογδόντα δύο) είναι ο φυσικός αριθμός που βρίσκεται μετά από το 81 και πριν από το 83. Είναι άρτιος αριθμός, αφού 82:2 = 41, δηλαδή διαιρείται με το 2, στο σύνολο των φυσικών αριθμών. Ο αριθμός 82 συμβολίζεται ως **LXXXII** στο ρωμαϊκό σύστημα αρίθμησης και ως **ΠΒ´** στο ελληνικό σύστημα αρίθμησης.

## Στα μαθηματικά
* Το 82 είναι ένας σύνθετος αριθμός, αφού οι φυσικοί διαιρέτες του είναι 1, 2, 41 και 82, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 84.
* Το ανάπτυγμα πρώτων παραγόντων του 82 είναι 82 = 2 · 41.
* Το 82 είναι ημιπρώτος αριθμός, διότι αποτελεί γινόμενο δύο πρώτων αριθμών (2 · 41).

## Το 82 στη Χημεία
* Ο ατομικός αριθμός 82 αντιστοιχεί στον μόλυβδο.

## Το 82 στην αστρονομία
* Ο Μεσιέ 82, είναι ένας αρχέτυπος αστρογόνος γαλαξίας.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
39/Smooth

Το **39/Smooth** είναι το ντεμπούτο άλμπουμ από την αμερικανική πανκ ροκ μπάντα Green Day. Κυκλοφόρησε στις 13 Απριλίου 1990, μέσω της Lookout! σε βινύλιο (μαύρο, πράσινο και καθαρό) και κασέτα. Αυτό είναι το μόνο στούντιο άλμπουμ της μπάντας με τον John Kiffmeyer στα ντραμς. 
Ο Jesse Michaels των Operation Ivy συνέβαλε στο artwork του άλμπουμ. Ο εσωτερικός φάκελος περιέχει χειρόγραφους στίχους του Μπίλι Τζο Άρμστρονγκ και γράμματα από τον ντράμερ John Kiffmeyer και τον ιδιοκτήτη της Lookout! Larry Livermore στην I.R.S. Records, που απορρίπτουν την προσφορά να υπογράψει η μπάντα με την ετικέτα και δηλώνοντας την πίστη τους στην Lookout!(ωστόσο, η μπάντα θα φύγει αργότερα από την Lookout και θα προχωρήσει σε μια μεγάλη ετικέτα την Reprise Records).
Το 39/Smooth αργότερα συμπεριλήφθηκε στο σύνολό του, μαζί με δύο EP (Slappy, 1.000 Hours) και το τραγούδι I Want to Be Alone" (από το The Big One, μια συλλογή της Flipside Records, 1990) στο 1.039 /Smoothed Out Slappy Hours το 1991. Επανακυκλοφόρησε το 2004, το 2007 και το 2009.

## Τραγούδια
**Side A:**

**Side B:**

## Συντελεστές
* Billie Joe Armstrong – φωνή, κιθάρα,παραγωγός
* Mike Dirnt – μπάσο, φωνητικά, παραγωγός
* John Kiffmeyer – ντραμς, κρουστά, φωνητικά, παραγωγός
* Andy Ernst – παραγωγός, μηχανικός
* Larry Livermore – μίξινγκ
* John Golden – mastering
* Jesse Michaels – εξώφυλλο, σχέδιο
* Pat Hynes – σχέδιο, γραφιστική, σχεδιασμός layout
* Chris Appelgren, Aaron Cometbus, Rich Gargano, David Hayes – σχέδιο
* Murray Bowles, Susie Grant, Arica Pelino – φωτογραφία

Κατηγορία:Δισκογραφία των Green Day
Κατηγορία:Άλμπουμ του 1990
54 (αριθμός)

Το **54** (πενήντα τέσσερα) είναι ο φυσικός αριθμός που βρίσκεται μετά από το 53 και πριν από το 55. Είναι άρτιος αριθμός, αφού 54:2 = 27, δηλαδή διαιρείται με το 2, στο σύνολο των φυσικών αριθμών. Ο αριθμός 54 συμβολίζεται ως **LIV** στο ρωμαϊκό σύστημα αρίθμησης και ως **ΝΔ´** στο ελληνικό σύστημα αρίθμησης.

## Στα μαθηματικά
* Το 54 είναι ένας σύνθετος αριθμός, αφού οι φυσικοί διαιρέτες του είναι 1, 2, 3, 6, 9, 18, 27 και 54, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 55.
* Το 54 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο.
* Το ανάπτυγμα πρώτων παραγόντων του 54 είναι 54 = 2 · 33.

## Το 54 στη Χημεία
* Ο ατομικός αριθμός 54 αντιστοιχεί στο ξένο.

## Αναφορές και παρατηρήσεις


## Εξωτερικοί σύνδεσμοι

Κατηγορία:Υπερτέλειοι αριθμοί
74 (αριθμός)

Το **74** (εβδομήντα τέσσερα) είναι ο φυσικός αριθμός που βρίσκεται μετά από το 73 και πριν από το 75. Είναι ένας άρτιος αριθμός, αφού 74:2 = 37, δηλαδή διαιρείται με το 2, στο σύνολο των φυσικών αριθμών. Ο αριθμός 74 συμβολίζεται ως **LXXIV** στο ρωμαϊκό σύστημα αρίθμησης και ως **ΟΔ´** στο ελληνικό σύστημα αρίθμησης.

## Στα μαθηματικά
* Το 74 είναι ένας σύνθετος αριθμός, αφού οι φυσικοί διαιρέτες του είναι 1, 2, 37 και 74, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 75.
* Το ανάπτυγμα πρώτων παραγόντων του 74 είναι 74 = 2 · 37.
* Το 74 είναι ημιπρώτος αριθμός, διότι αποτελεί γινόμενο δύο πρώτων αριθμών (2 · 37).

## Το 74 στη Χημεία
* Ο ατομικός αριθμός 74 αντιστοιχεί στο βολφράμιο.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Κερύνειο Όρος

Με την ονομασία **Όρος Κερύνεια** αποκαλείται επιμήκυς ορεινός όγκος της Αχαΐας, βορείως των Καλαβρύτων, με υψόμετρο 1.573 μ. (κορυφή όρους Σκεπαστό).

## Τοποθεσία
Διαφορετικές απόψεις υφίστανται σχετικά με ποια περιοχή ακριβώς καταλαμβάνει. 

Συγκεκριμένα, σύμφωνα με την παλιότερη άποψη του ιστορικού Γεώργιου Παπανδρέου έχει υψόμετρο 1.780 μ. -ευρισκόμενο σε περιοχή ανάμεσα στο νότιο τμήμα του Δήμου Αιγιαλείας και το βόρειο τμήμα του Δήμου Καλαβρύτων οριζόμενη από τους ποταμούς Σελινούντα και Βουραϊκό- και πρόκεται για βουνό με πολλές κορυφές και διακλαδώσεις με υψηλότερη κορυφή του με υψόμετρο 1.780 μ. τον Κλωκό, ο οποίος θεωρείται και ξεχωριστό βουνό· Το όρος Κερύνεια καλείται και Κλωκός ή Φτέρη. 

Υπό αυτό το πρίσμα, στις πλαγιές του βρίσκονται σε μεγάλο υψόμετρο τα χωριά Άγιος Παντελεήμονας (1.110 μ.), Πτέρη (1.100 μ.), Κερπινή (1.080 μ.) και Ρωγοί (1.050μ.).

Αντιθέτως, σύγχρονες απόψεις, όπως του αρχαιολόγου Νικόλα Φαράκλα, προτείνουν ως ορθότερο να αποκαλείται «Κερύνεια» μόνο ο ορεινός όγκος απαρτιζόμενος από τα βουνά Σκεπαστό και Προφήτης Ηλίας καθότι μόνο αυτά τα δύο βουνά θα μπορούσαν να θεωρηθούν το όρος Κερύνεια της αρκαδικής περιοχής της Κυναίθης· οι λεγόμενες διακλαδώσεις του, όπως τα βουνά Ρούσκιο και Κλωκός, δεν εθεωρούντο ποτέ τμήμα της αρχαίας Αρκαδίας. Ομοίως, ο Ιάκωβος Ρίζος Ραγκαβής αναφέρει ήδη από το 1853 ότι το λεγόμενο **Κερύνειο Όρος** βρισκόταν στην βόρεια Αρκαδία και συγκεκριμένα στα σύνορά της με την Αχαΐα, στην ίδια περιοχή που τοποθετείται και η αρκαδική πόλη Κύναιθα στην επικράτεια της οποίας και πιθανότατα ανήκε.

Αυτό ακριβώς υιοθετεί και η Γ.Υ.Σ. σε χάρτες της.

## Μυθολογία
Γνωστό από τη μυθολογία εξαιτίας της σύνδεσής του με ένα από τους 12 άθλους του Ηρακλή, αυτόν της σύλληψης της Κερυνίτιδος ελάφου που ζούσε εκεί. Το ιερό αυτό ελάφι της Αρτέμιδος με τα χρυσά κέρατα και τις χάλκινα πόδια έτρεχε τόσο γρήγορα που κανένας δεν μπορούσε να το φτάσει. Ο Ηρακλής όμως, αφού το κατεδίωξε για έναν ολόκληρο χρόνο, κατάφερε να το πιάσει και να το μεταφέρει ζωντανό στις Μυκήνες. Σύμφωνα με τον Παυσανία από το όρος αυτό πήγαζε ο ομώνυμος ποταμός Κερυνίτης που διέσχιζε την Αχαΐα και από τον οποίο πήρε μάλλον το όνομά της η αχαϊκή πόλη Κερύνεια.

## Οικονομία
Στις πλαγιές του βουνού Προφήτης Ηλίας, στη θέση «Λίθος», βρίσκεται αιολικό πάρκο.

## Σημειώσεις


## Παραπομπές


## Πηγές

* 
* 
* 
* 

## Περαιτέρω ανάγνωση

* 
*  

Κατηγορία:Βουνά της Αχαΐας
Κατηγορία:Αρχαία Αρκαδία
Κατηγορία:Αρκαδική Αζανία
Κατηγορία:Ηρακλής
Εθνική Οδός 99 (Ελλάδα)

Η **Εθνική Οδός 99** **(ΕΟ99)** είναι εθνική οδός στην Κρήτη. Συνδέει το Ηράκλειο με το Αρκαλοχώρι. Ο δρόμος διασχίζει μεγάλο μέρος του νομού Ηρακλείου. Είναι γνωστή επίσης και με το όνομα *Εθνική οδός Ηρακλείου-Αρκαλοχωρίου*.

99
Ευρωπαϊκή Οδός 001

right.
Η **Ευρωπαϊκή Οδός 001** είναι οδική αρτηρία του Διεθνούς Δικτύου Εθνικών Οδών της Ευρώπης.
Η διαδρομή ξεκινάει από την Γεωργία και καταλήγει στην Αρμενία.

## Διαδρομή
* : Μαρνούλι - Σαντάκλο
* : Μπαγρατάσεν - Βανάντζορ

## Παραπομπές


1
1
Εθνική Οδός 97 (Ελλάδα)

Η **Εθνική Οδός 97 (ΕΟ97)** είναι εθνική οδός στην Κρήτη. Συνδέει το Ηράκλειο με την Αγία Γαλήνη μέσω των Μοιρών και του Τυμπακίου. Έχει μήκος 77 χιλιόμετρα.
αριστερά|μικρογραφία|Το σήμα της οδού
Κατά τη διαδρομή μπορεί κάποιος να επισκευθεί:

* Το ανάκτορο της Φαιστού
* Τον χώρο της αρχαίας πόλης Γόρτυνα
* Το Αρχαιολογικό Μουσείο Ηρακλείου
* Το Ιστορικό Μουσείο Κρήτης
* Τον Αρχαιολογικό χώρο Κνωσού

## Παραπομπές


97
Εθνική Οδός 75

Η **Εθνική Οδός 75** **(ΕΟ75)** είναι εθνική οδός στο νησί της Χίου. Συνδέει την Καλλιμασιά με τα Καρδάμυλα μέσω της πόλης της Χίου. Κατά τη διαδρομή της εθνικής οδού μπορεί κάποιος να επισκευτεί:

* τον τάφο του Πατριάρχη Ιωακείμ Δ΄ στην Καλλιμασιά
* το «Πάνω Χωριό» στα Καρδάμυλα
* το λιμάνι της Χίου

75
Κατηγορία:Χίος
Εθνική Σλοβακίας (ποδόσφαιρο ανδρών)

Η **εθνική ομάδα ποδοσφαίρου της Σλοβακίας** εκπροσωπεί τη Σλοβακία στις διεθνείς διοργανώσεις του αθλήματος και διευθύνεται από την Ποδοσφαιρική Ένωση Σλοβακίας που είναι η διοικούσα αρχή για το ποδόσφαιρο στη Σλοβακία.

## Ιστορία
Η Σλοβακία είναι από τις πιο πρόσφατες εθνικές ομάδες στον κόσμο, αφού προήλθε και ως χώρα το 1993, μετά από τη διάλυση με την Τσεχία, με την οποία αποτελούσαν το κράτος Τσεχοσλοβακία και είχαν την αντίστοιχη εθνική ομάδα στο ποδόσφαιρο.

### Παγκόσμιο Κύπελλο
Στο Παγκόσμιο Κύπελλο η Σλοβακία είχε μόνο μια επιτυχία πρόκρισης σε τελική φάση το 2010, όπου προκρίθηκε από τον όμιλό της, στη φάση των "16", και αποκλείστηκε εκεί από την Ολλανδία. Στις προηγούμενες τρεις διοργανώσεις, που προσπάθησε να προκριθεί (σε τόσες προκριματικές φάσεις έχει προλάβει να πάρει μέρος), δεν κατάφερε μερικές φορές για λίγους βαθμούς, να πάρει την πρόκριση.

### Ευρωπαϊκό Πρωτάθλημα
Παρόλο που σε Παγκόσμια κύπελλα είχε αξιόλογες πορείες, το Ευρωπαϊκό Πρωτάθλημα τη δυσκόλευε αρκετά μέχρι το 2016 (δεν είχε καταφέρει να προκριθεί σε καμία τελική φάση από το 1996 έως το 2012). Από το 2016 φτάνει τουλάχιστον μέχρι την τελική φάση και έχει δύο προκρίσεις έως τον γύρο των 16, το 2016 και το 2024.

### Ολυμπιακοί Αγώνες
Η εθνική Σλοβακίας, παρότι έχει ιδρυθεί μόλις το 1993, έχει προλάβει να συμμετάσχει σε Ολυμπιακούς Αγώνες, το 2000 στο Σίδνεϋ της Αυστραλίας. Εκεί, αποκλείστηκε στη φάση των ομίλων.

## Στάδιο
Η εθνική ποδοσφαίρου της Σλοβακίας δεν έχει ως έδρα της κάποιο συγκεκριμένο στάδιο. Χρησιμοποιεί παρ'όλα αυτά, κυρίως τρεις έδρες, αλλά συνολικά έχει αγωνιστεί σε έντεκα διαφορετικά γήπεδα. Τα τρία κύρια στάδια που χρησιμοποιεί είναι τα εξής: το Στάδιο Πασιένκι, που βρίσκεται στην πρωτεύουσα Μπρατισλάβα, με χωρητικότητά του είναι 13,000. Το Στάδιο ποντ Ντουμπνόμ, που βρίσκεται στη Ζίλινα, με χωρητικότητα 10,770. Τέλος, το Στάδιο Αντόνα Μαλατινσκέχο, που βρίσκεται στην Τρνάβα, με χωρητικότητα 18,448.

## Στατιστικά
Στη λίστα με τους πρώτους ποδοσφαιριστές σε συμμετοχές, προηγείται ο Μίροσλαβ Καρχάν, με 107 εμφανίσεις, ενώ πρώτος σκόρερ όλων των εποχών, είναι ο Ρόμπερτ Βίτεκ με 23 γκολ.

## Παραπομπές


## Εξωτερικοί σύνδεσμοι

* Επίσημη Ιστοσελίδα Ομοσπονδίας

Κατηγορία:Εθνική Σλοβακίας (ποδόσφαιρο)
Εθνική Μαυροβουνίου (ποδόσφαιρο ανδρών)

Η **Εθνική ομάδα ποδοσφαίρου του Μαυροβουνίου** εκπροσωπεί το Μαυροβούνιο στις διεθνείς ποδοσφαιρικές διοργανώσεις και διευθύνεται από την Ποδοσφαιρική Ομοσπονδία Μαυροβουνίου που είναι η διοικούσα αρχή για το ποδόσφαιρο στη χώρα.

## Ιστορία
Το Μαυροβούνιο είναι μια από τις πιο πρόσφατες εθνικές ομάδες στον κόσμο, αφού προήλθε και ως χώρα το 2006, μετά από τη διάλυση με τη Σερβία, με την οποία αποτελούσαν ενιαίο κράτος και είχαν κοινή εθνική ομάδα στο ποδόσφαιρο. Στη μικρή ιστορία της, έχει συμμετάσχει σε δύο προκριματικές φάσεις για το Παγκόσμιο Κύπελλο του 2010 και για το Ευρωπαϊκό πρωτάθλημα ποδοσφαίρου το 2012, αλλά και οι δύο ήταν ανεπιτυχής.

## Στάδιο
Η εθνική ποδοσφαίρου του Μαυροβουνίου έχει ως έδρα, το Στάδιο της Ποντγκόριτσα που είναι η πρωτεύουσα και η μεγαλύτερη πόλη της χώρας, ενώ το γήπεδο έχει χωρητικότητα 12,000 θέσεις.

## Στατιστικά
Στη μικρή ιστορία του Μαυροβουνίου που ξεκίνησε το 2006, στους πρώτους ποδοσφαιριστές σε συμμετοχές, προηγείται ο Έλσαντ Ζβέροτιτς με 59 εμφανίσεις, ενώ πρώτος σκόρερ, είναι ο Στέβαν Γιόβετιτς με 19 γκολ.

## Παραπομπές


## Εξωτερικοί σύνδεσμοι

* Επίσημη Ιστοσελίδα Ομοσπονδίας 

Κατηγορία:Εθνική Μαυροβουνίου (ποδόσφαιρο)
Ευρωπαϊκή Οδός 45

Η **Ευρωπαϊκή Οδός 45** είναι μια οδική αρτηρία του Διεθνούς Δικτύου Εθνικών Οδών της Ευρώπης.

Η Ε45 ξεκινά από τη Βόρεια Σουηδία και αφού διασχίζει όλη τη χώρα καταλήγει στο Γκέτεμποργκ. Από εκεί με πλοίο περνά στη Δανία και συνεχίζει στη Γερμανία και συγκεκριμένα στο Αμβούργο. Διασχίζει όλη τη κεντρική Γερμανία έως το Μόναχο. Από εκεί περνά στην Αυστρία στο Ίνσμπρουκ. Διασχίζει τις Άλπεις και φτάνει στην Ιταλία. Από εκεί μέσω του Αυτοκινητοδρόμου 1 περνάει από Βερόνα, Μπολόνια, Μόντενα και καταλήγει στη Νάπολη. Από εκει συνεχίζει νότια, περνά στο νησί της Σικελίας και μέσω του Αυτοκινητοδρόμου 18 περνά από την Κατάνη και φτάνει στον τελικό της προορισμό, τις Συρακούσες.

## Διαδρομή
* : Καρεσουάντο - Γιόκμοκ - Έστερσουντ - Μόρα - Άμαλ - Γκέτεμποργκ
* Θαλάσσια διαδρομή Σουηδία - Δανία
* : Φρέντερικσχαβν - Άλμποργκ - Ώρχους - Κόλντινγκ
* : Φλένσμπουργκ - Αμβούργο - Αννόβερο - Γκέτινγκεν - Κάσσελ - Φούλντα - Βίρτσμπουργκ - Νυρεμβέργη - Μόναχο - Ρόσενχαϊμ
* : Ίνσμπρουκ - Μπρένερ
* : Φορτέζα - Μπολτσάνο - Τρέντο - Βερόνα - Μόντενα - Μπολόνια - Σεζένα - Περούτζια - Νάπολη - Μεσσήνη - Κατάνια - Συρακούσες

## Φωτογραφίες

Αρχείο:Road E45 between Sorsele and Slagnäs.jpg|Η Ε45 στη Σουηδική Λαπωνία
Αρχείο:E45 - exit 12.jpg|Η Ε45 στη Βόρεια Δανία λίγο πριν το Φρέντερικσχαβν
Αρχείο:HH Elbtunnel north portal.jpg|Τούνελ στο Αμβούργο
Αρχείο:A1 Mailand.jpg|Η Ε45 κοντά στη Μπολόνια
Αρχείο:A18 Italien Unfall bei Sant Alessio Siculo.jpg|Η Ε45 στη Μεσσήνη


thumb|center|900px|Άποψη του περάσματος του Μπρένερ στην Αυστρία

## Παραπομπές


45
45
45
45
45
Κόρδοβα (Αργεντινή)

thumb|250px|Δρόμος της Κόρδοβας
Η **Κόρδοβα** (ισπανικά: *Córdoba*) είναι η πρωτεύουσα της επαρχίας Κόρδοβα στην Αργεντινή. Η πόλη είναι η δεύτερη πολυπληθέστερη της Αργεντινής μετά την πρωτεύουσα της χώρας, το Μπουένος Άιρες. Το διαμέρισμα πρωτεύουσας, του οποίου κύρια πόλη είναι η Κόρδοβα, σύμφωνα με την απογραφή του 2010 έχει 1.329.604 κατοίκους. Η πόλη πήρε το όνομά της από την Κόρδοβα της Ισπανίας.

Η Κόρδοβα ιδρύθηκε από τον Ισπανό Χερόνιμο Λουίς ντε Καμπρέρα στις 6 Ιουλίου 1573 και ήταν ένα χωριό στο οποίο οι Ινδιάνοι μπορούσαν να βρουν καταφύγιο και να διεξάγουν ελεύθερα εμπόριο. Το 1613 ιδρύθηκε στην πόλη το Εθνικό Πανεπιστήμιο της Κόρδοβα, το οποίο είναι το τέταρτο παλαιότερο στην Αμερική και το παλαιότερο στην Αργεντινή, από τους Ιησουίτες. Από την εποχή της ισπανικής αποικιοκρατίας διατηρούνται πολλά κτίρια, κυρίως Ρωμαιοκαθολικές εκκλησίες. Το ιησουιτικό συγκρότημα αναγνωρίστηκε ως μνημείο παγκόσμιας κληρονομιάς από την UNESCO το 2000. Η πόλη υπηρέτησε  ως πρωτεύουσα κράτους το 1806, όταν οι Άγγλοι εισέβαλαν στην περιοχή του Ρίο ντε λα Πλάτα. Από την Κόρδοβα ξεκίνησε η Απελευθερωτική Επανάσταση του 1955, με την απομάκρυνση του Χουάν Περόν από την εξουσία.

Η πόλη είναι σημαντικό πολιτιστικό κέντρο. Το Εθνικό Πανεπιστήμιο της Κόρδοβα είναι ένα από τα μεγαλύτερα στην Λατινική Αμερική. Υπήρξε η πρώτη πόλη που βιομηχανοποίηθηκε στην Αργεντινή και σήμερα παράγει αυτοκίνητα (Renault, Volkswagen, Fiat), σιδηρόδρομους και αεροσκάφη. Θεωρείται επίσης το τεχνολογικό κέντρο της Αργεντινής.

## Παραπομπές


## Εξωτερικοί σύνδεσμοι
* 
* Επίσημη Ιστοσελίδα της πόλης

Κατηγορία:Πόλεις της Αργεντινής
Αμπντέλ Φατάχ αλ Σίσι

Ο **Αμπντέλ Φατάχ Σαΐντ Χουσεΐν Χαλίλ αλ-Σίσι** (19 Νοεμβρίου 1954-), ευρύτερα γνωστός ως **Στρατηγός Σίσι**, είναι Αιγύπτιος στρατιωτικός, πρόεδρος της χώρας του από τις 8 Ιουνίου 2014. Επανεξελέγη πρόεδρος στις εκλογές του 2018 και του 2023.

## Προφίλ
Γεννήθηκε στο Κάιρο στις 19 Νοεμβρίου 1954. Ο Σίσι υπηρέτησε ως αρχηγός των Αιγυπτιακών Ενόπλων Δυνάμεων, καθώς και υπουργός Άμυνας και Στρατιωτικής Παραγωγής, από τις 12 Αυγούστου 2012 ως το 2014.  Ως επικεφαλής των ενόπλων δυνάμεων, έπαιξε πρωταγωνιστικό ρόλο στην εκδίωξη του πρόεδρου Μοχάμεντ Μόρσι με ένα στρατιωτικό πραξικόπημα στις 3 Ιουλίου 2013. Το πραξικόπημα ακολούθησε τις μεγάλης κλίμακας διαμαρτυρίες κατά του Μόρσι και της ισλαμικής κυβέρνησής του. Ο αλ-Σίσι προήχθη στο βαθμό του πρώτου αναπληρωτή πρωθυπουργού, ενώ παρέμεινε υπουργός Άμυνας, μετά το πραξικόπημα, ως το 2014.

## Πρόεδρος
Οι προεδρικές εκλογές διεξήχθησαν στις 26-28 Μαΐου 2014 και είχαν ως αποτέλεσμα τη μεγάλη νίκη του Ελ Σίσι, με ποσοστό κοντά στο 97%.

Ο Σίσι ορκίστηκε επίσημα ως πρόεδρος της Αιγύπτου στις 8 Ιουνίου 2014. Στις προεδρικές εκλογές που διεξήχθησαν στις 26-28 Μαρτίου 2018, ο Ελ Σίσι επανεξελέγη άνετα με ποσοστό 97%. 

O Σίσι επανεξελέγη πρόεδρος στις εκλογές που διεξήχθησαν στις 10-12 Δεκεμβρίου 2023, λαμβάνοντας το 89,6% των ψήφων, με την προσέλευση να διαμορφώνεται στο 66,8% των εγγεγραμμένων ψηφοφόρων.

## Παραπομπές


Κατηγορία:Πρόεδροι της Αιγύπτου
Κατηγορία:Αιγύπτιοι στρατιωτικοί
Κατηγορία:Ηγέτες εν ενεργεία
Βοηθητικός χαρακτήρας

Ένας **βοηθητικός χαρακτήρας**  είναι εκείνος ο χαρακτήρας στον οποίο δεν επικεντρώνεται η αφήγηση της κύριας πλοκής. Μερικές φορές οι βοηθητικοί χαρακτήρες μπορεί να έχουν μια δική τους πολύπλοκη υπο-ιστορία, η οποία όμως έχει συνήθως κάποια σχέση αλληλεπίδρασης με τον κύριο χαρακτήρα και δεν είναι εντελώς ανεξάρτητη. Οι βοηθητικοί χαρακτήρες μπορεί να εμφανίζονται σε περισσότερα από τα μισά επεισόδια ανά σεζόν.

Σε ορισμένες περιπτώσεις, ιδιαίτερα όταν αφορά σε υλικό σε συνέχειες, όπως τα κόμικς και οι τηλεοπτικές σειρές, οι ίδιοι οι βοηθητικοί χαρακτήρες μπορεί να γίνουν κύριοι χαρακτήρες σε ένα spin-off αν είναι αρκετά δημοφιλείς στους φανς. 

Κατηγορία:Θέατρο
Κατηγορία:Κινηματογράφος
Εθνική Φινλανδίας (ποδόσφαιρο ανδρών)

Η **εθνική ομάδα ποδοσφαίρου της Φινλανδίας** εκπροσωπεί τη Φινλανδία στις διεθνείς διοργανώσεις ποδοσφαιρικές διοργανώσεις και διευθύνεται από τη Φινλανδική Ποδοσφαιρική Ομοσπονδία που είναι η διοικούσα αρχή για το ποδόσφαιρο της χώρας.

## Ιστορία
Η Φινλανδία είναι από τις πιο αρχαίες εθνικές ομάδες στον κόσμο, με έτος ίδρυσης το 1907. Παρόλο όμως που έχει ιστορία πάνω από έναν αιώνα, ακόμα δεν έχει καταφέρει να προκριθεί σε κάποια τελική φάση Παγκοσμίου Κυπέλλου ή Ευρωπαϊκού Πρωταθλήματος. Σε αρκετές προκριματικές φάσεις έφτασε κοντά αλλά ποτέ δεν τα κατάφερε. Ένα σημαντικό της επίτευγμα είναι η συμμετοχή της, σε τέσσερις Ολυμπιακούς Αγώνες. Το 1912 στη Σουηδία έφτασε ως τον Μικρό τελικό, αλλά κατέλαβε την 4η θέση, το 1936 και το 1952 (χρονιά που διοργάνωσε τους Αγώνες), έμεινε στη φάση των "16", ενώ το 1980, δεν ξεπέρασε τη φάση των ομίλων.

## Στάδιο
Έδρα της εθνικής Φινλανδίας, είναι το Ολυμπιακό Στάδιο στο Ελσίνκι, πρωτεύουσα της χώρας, το οποίο έχει χωρητικότητα 40,600 θέσεων.

## Στατιστικά
Μεγάλο αστέρι και θρύλος του ποδοσφαίρου της χώρας, είναι ο Γιάρι Λιτμάνεν, του οποίου η επαγγελματική καριέρα του, ξεκίνησε το 1987 έως το 2011. Ο Λιτμάνεν κατέχει με διαφορά τον τίτλο του ρέκορντμαν συμμετοχών και πρώτου σκόρερ όλων των εποχών, με 137 συμμετοχές και 32 γκολ.

## Εξωτερικοί σύνδεσμοι

* Επίσημη Ιστοσελίδα Ομοσπονδίας 

Κατηγορία:Εθνική Φινλανδίας (ποδόσφαιρο)
Γέβλε ΙΦ

Η **Γέβλε ΙΦ** (ενίοτε αναφέρεται εσφαλμένα *Γκέφλε*) είναι ποδοσφαιρικός σύλλογος που εδρεύει στην πόλη Γέβλε της Σουηδίας. Έδρα της ομάδας είνα από το 2015 το στάδιο Γέβλεβαλεν χωρητικότητας 6.500 θέσεων. Χρώματα της ομάδας είναι το μπλε και το άσπρο. Η ομάδα ιδρύθηκε στις 5 Δεκεμβρίου 1882. Έχει συμμετάσχει 11 περιόδους στην ανώτερη κατηγορία της Σουηδίας, με πρώτη την περίοδο 1933-34.

Δεν έχει κατακτήσει κάποιο τίτλο. Έχει τρεις συμμετοχές στο Κύπελλο ΟΥΕΦΑ/Γιουρόπα Λιγκ (2006-07, 2010-11, 2013-14), τις οποίες εξασφάλισε μέσω του Fair Play. 

## Ευρωπαϊκές συμμετοχές

Καμμία από τις ευρωπαϊκές συμμετοχές της Γέβλε δεν προήλθαν λόγω της θέσης της στο πρωτάθλημα (11η, 10η και 11η τις αντίστοιχες περιόδους). Εξασφάλισε τη συμμετοχή της μέσω της Ειδικής βαθμολογίας Fair Play και τις τρεις φορές.

## Πηγές
*«Τρανς Νάρβα ή Γκέφλε στο δρόμο της»

## Εξωτερικοί σύνδεσμοι
* 
* Η επίσημη ιστοσελίδα του συλλόγου (Σουηδικά)
* Η Γέβλε ΙΦ στην επίσημη ιστοσελίδα της UEFA (Αγγλικά)

Κατηγορία:Ποδοσφαιρικές ομάδες Σουηδίας
Κατηγορία:Ιδρύσεις ποδοσφαιρικών ομάδων το 1882
ΦΚ Άστρα Τζιούρτζιου

Η **Άστρα Τζιούρτζιου** (ρουμανικά: *Astra Giurgiu*) είναι ποδοσφαιρικός σύλλογος που εδρεύει στην πόλη Τζιούρτζιου της Ρουμανίας. Η ομάδα ιδρύθηκε το 1921. Χρώματα της ομάδας είναι το άσπρο και το μαύρο. Έδρα της ομάδας είναι το Σταντιόνουλ Μαρίν Αναστασοβίτσι.

Τα περισσότερα χρόνια αγωνιζόταν στις μικρές κατηγορίες της Ρουμανίας. Το 2009 προβιβάστηκε στη Λίγκα 1 όπου και παραμένει. Την περίοδο 2012-13 εξασφάλισε για πρώτη φορά τη συμμετοχή της στο Γιουρόπα Λιγκ, τερματίζοντας στην 4η θέση στο εγχώριο πρωτάθλημα.

Μέχρι το Σεπτέμβριο του 2012 ήταν γνωστή με το όνομα Άστρα Πλοέστι, όταν μετακινήθηκε από την πόλη Πλοέστι στην Τζιούρτζιου, από τον ιδιοκτήτη της ομάδας Ιοάν Νικουλάε.

## Ονομασίες
Οι ονομασίες της ομάδας στο πέρασμα του χρόνου:

* 1921 – Κλούμπουλ Σπόρτιβ Άστρα-Ρομάνα (Clubul Sportiv Astra-Română)
* 1934 – Άστρα Ρομάνα Καμπίνα (Astra Română Câmpina)
* 1937 – Άστρα Ρομάνα Πλοέστι (Astra Română Ploiești)
* 1938 – Κολόμπια Πλοέστι (Colombia Ploiești)
* 1945 – Άστρα Ρομάνα Πλοέστι (Astra Română Ploiești)
* 1959 – Ραφινόρουλ Πλοέστι (Rafinorul Ploiești)
* 1990 – ΚΣ Άστρα Πλοέστι (CS Astra Ploiești)
* 1996 – ΑΣ Ντανουμπιάνα Πλοέστι (AS Danubiana Ploiești)
* 1998 – ΚΣ ΦΚ Άστρα Πλοέστι (SC FC Astra Ploiești)
* 2005 – ΚΣΜ Πλοέστι (CSM Ploiești)
* 2007 – ΦΚ Πλοέστι (FC Ploiești)
* 2009 – ΦΚ Άστρα Πλοέστι (FC Astra Ploiești)
* 2012 – ΦΚ Άστρα Τζιούρτζιου (FC Astra Giurgiu)

## Τίτλοι

* **[[Πρωτάθλημα ποδοσφαίρου Ρουμανίας|Πρωτάθλημα Ρουμανίας]]**
::Πρωταθλήτρια (1): 2016

* **[[Κύπελλο Ρουμανίας]]**
::Κυπελλούχος (1): 2014

* **Σούπερ Καπ Ρουμανίας**
::Νικήτρια (2): 2014, 2016

## Ευρωπαϊκές συμμετοχές

## Πηγές
*Ομόνοια: Το πρώτο εμπόδιο (vids)
*Σλοβενία ή Ρουμανία η Ομόνοια

## Παραπομπές


## Εξωτερικοί σύνδεσμοι
*Η επίσημη ιστοσελίδα του συλλόγου  (Ρουμανικά)
*Η ΦΚ Άστρα Τζιούρτζιου στην επίσημη ιστοσελίδα της UEFA (Αγγλικά)


Κατηγορία:Ποδοσφαιρικές ομάδες Ρουμανίας
Κατηγορία:Ιδρύσεις ποδοσφαιρικών ομάδων το 1921
53 (αριθμός)

Το **53** (πενήντα τρία) είναι ο φυσικός αριθμός που βρίσκεται μετά από το 52 και πριν από το 54. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 53 συμβολίζεται ως **LIII** στο ρωμαϊκό σύστημα αρίθμησης και ως ΝΓ´ ή νγ´ στο ελληνικό σύστημα αρίθμησης.

## Στα μαθηματικά
* Το 53 είναι πρώτος αριθμός, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 59.

## Το 53 στη Χημεία
* Ο ατομικός αριθμός 53 αντιστοιχεί στο Ιώδιο.

## Το 53 στην Αστρονομία
* Το Μεσιέ 53 είναι ένα σφαιρωτό σμήνος σε απόσταση περίπου 60.000 ετών φωτός στον αστερισμό Κόμη Βερενίκης. 

## Αναφορές και παρατηρήσεις


## Εξωτερικοί σύνδεσμοι

53
53
72 (αριθμός)

Το **72** (εβδομήντα δύο) είναι ο φυσικός αριθμός που βρίσκεται μετά από το 71 και πριν από το 73. Είναι ένας άρτιος αριθμός, αφού 72:2 = 36, δηλαδή διαιρείται με το 2, στο σύνολο των φυσικών αριθμών. Ο αριθμός 72 συμβολίζεται ως **LXXII** στο ρωμαϊκό σύστημα αρίθμησης και ως **ΟΒ´** στο ελληνικό σύστημα αρίθμησης.

## Στα μαθηματικά
* Το 72 είναι ένας σύνθετος αριθμός, αφού οι φυσικοί διαιρέτες του είναι 1, 2, 3, 4, 6, 8, 9, 12, 18, 24, 36 και 72, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 74.
* Το 72 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο.
* Το ανάπτυγμα πρώτων παραγόντων του 72 είναι 72 = 23· 32.
* Το 72 είναι το άθροισμα τεσσάρων διαδοχικών πρώτων αριθμών, αφού 72 = 13 + 17 + 19 + 23.
* Το 72 είναι το άθροισμα έξι διαδοχικών πρώτων αριθμών, αφού 72 = 5 + 7 + 11 + 13 + 17 + 19.
* Οι εξωτερικές γωνίες ενός κανονικού πενταγώνου είναι 72 μοίρες.

## Το 72 στη Χημεία
* Ο ατομικός αριθμός 72 αντιστοιχεί στο άφνιο.

## Το 72 στην Αστρονομία
* Το Μεσιέ 72 είναι ένα σφαιρωτό σμήνος σε απόσταση περίπου 55.000 ετών φωτός στον αστερισμό Υδροχόος.

## Αναφορές και παρατηρήσεις


## Εξωτερικοί σύνδεσμοι

Κατηγορία:Υπερτέλειοι αριθμοί
Εθνική Λευκορωσίας (ποδόσφαιρο ανδρών)

Η **εθνική ομάδα ποδοσφαίρου της Λευκορωσίας** εκπροσωπεί τη Λευκορωσία στις διεθνείς διοργανώσεις του αθλήματος και διευθύνεται από τη Λευκορωσική Ομοσπονδία Ποδοσφαίρου, η οποία είναι η διοικούσα αρχή για το ποδόσφαιρο της χώρας.

## Ιστορία
Μετά τη διάλυση της Σοβιετικής Ένωσης, η Λευκορωσία έπαιξε τον πρώτο της αγώνα εναντίον της Λιθουανίας στις 20 Ιουλίου 1992. Πριν από αυτό, αρκετοί Λευκορώσοι παίκτες έπαιξαν για την Εθνική Σοβιετικής Ένωσης. Ο πρώτος διεθνής αναγνωρισμένος από τη FIFA αγώνας ήταν ένα φιλικό με την Ουκρανία στις 28 Οκτωβρίου 1992 και η πρώτη τους νίκη ήρθε σε έναν αγώνα με το Λουξεμβούργο στις 12 Οκτωβρίου 1994.

Η Λευκορωσία δεν έχει προκριθεί ποτέ ούτε στο Παγκόσμιο Κύπελλο ούτε στο Ευρωπαϊκό Πρωτάθλημα. Η ομάδα ηττήθηκε από την Ουαλία στον τελευταίο αγώνα της φάσης των ομίλων των προκριματικών του Παγκοσμίου Κυπέλλου του 2002, χάνοντας την ευκαιρία να προσπεράσει την Ουκρανία, η οποία έφερε ισοπαλία στο τελευταίο της παιχνίδι, τερματίζοντας δεύτερη στον όμιλο.

Η εκστρατεία τους για τα προκριματικά του Ευρωπαϊκού Πρωταθλήματος του 2004 ήταν πολύ ανεπιτυχής, καθώς η Λευκορωσία έχασε επτά από τα οκτώ παιχνίδια της.

Η Λευκορωσία είχε κάποια επιτυχία σε μικρές διοργανώσεις. Το 2002, η ομάδα νίκησε τη Ρωσία και την Ουκρανία για να κερδίσει το LG Cup. Το 2004 και το 2008 κέρδισε την 12η και την 14η έκδοση του Διεθνούς Τουρνουά της Μάλτας, αντίστοιχα.

Κατά τη διάρκεια των προκριματικών του Ευρωπαϊκού Πρωταθλήματος του 2020, η Λευκορωσία τερμάτισε 4η στον όμιλό της. Με τη Λευκορωσία να καταφέρνει να φτάσει στην κορυφή του ομίλου της στην Κατηγορία Δ του Πρωταθλήματος Εθνών ΟΥΕΦΑ 2018–19, προκρίθηκε στα πρώτα πλέι οφ της χώρας και η ομάδα ήταν προγραμματισμένο να παίξει εναντίον της Γεωργίας. Ωστόσο, έχασε με 1–0 και η ομάδα δεν προκρίθηκε στο Ευρωπαϊκό Πρωτάθλημα του 2020.

Λόγω της συμμετοχής της Λευκορωσίας στην εισβολή της Ρωσίας στην Ουκρανία το 2022, η UEFA, το ευρωπαϊκό κυβερνητικό όργανο για το ποδόσφαιρο, απαγόρευσε στις εθνικές και συλλογικές ομάδες της Λευκορωσίας να φιλοξενούν διεθνείς αγώνες και διοργανώσεις, ενώ επέτρεψε στην Εθνική Λευκορωσίας να παίξει ανταγωνιστικά, αν και σε ουδέτερο γήπεδο.

## Στάδιο
Η ομάδα έπαιξε τους περισσότερους εντός έδρας αγώνες της στο Εθνικό Ολυμπιακό Στάδιο Ντίναμο στο Μινσκ. Στα τέλη του 2012 το Στάδιο Ντίναμο έκλεισε για ανακαίνιση και η ομάδα άρχισε να εναλλάσσεται μεταξύ διαφορετικών σταδίων για τους εντός έδρας αγώνες.

Από τον Σεπτέμβριο του 2021, το Κεντρικό Στάδιο στο Καζάν της Ρωσίας είναι η έδρα του αγώνα λόγω των ταξιδιωτικών κυρώσεων που επιβλήθηκαν μετά από ένα περιστατικό με την πτήση 4978 της Ryanair.

## Στατιστικά
Πρώτος σε συμμετοχές για το συγκρότημα της χώρας είναι ο Αλιαξάντρ Κούλτσι με 102 συμμετοχές. Πρώτος σκόρερ όλων των εποχών είναι ο Μαξίμ Ρομάστσενκο, με 20 γκολ.

## Παραπομπές


## Εξωτερικοί σύνδεσμοι

* Επίσημος ιστότοπος της Ομοσπονδίας
*Λευκορωσία στη FIFA
*Λευκορωσία στην UEFA
*Football.by (ρωσικά)

Εθνικη Ανδρων
Κατηγορία:Εθνικές ομάδες ποδοσφαίρου Ευρώπης
92 (αριθμός)

Το **92** (ενενήντα δύο) είναι ο φυσικός αριθμός που βρίσκεται μετά από το 91 και πριν από το 93. Είναι άρτιος αριθμός, αφού 92:2 = 46, δηλαδή διαιρείται με το 2, στο σύνολο των φυσικών αριθμών. Ο αριθμός 92 συμβολίζεται ως **XCII** στο ρωμαϊκό σύστημα αρίθμησης και ως ϟΒ΄ ή Ϟβ΄ στο ελληνικό σύστημα αρίθμησης.

## Στα μαθηματικά
* Το 92 είναι ένας σύνθετος αριθμός, αφού οι φυσικοί διαιρέτες του είναι 1, 2, 4, 23, 46 και 92, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 93.
* Το ανάπτυγμα πρώτων παραγόντων του 92 είναι 92 = 22 · 23.

## Το 92 στη Χημεία
* Ο ατομικός αριθμός 92 αντιστοιχεί στο ουράνιο.

## Το 92 στην Αστρονομία
* Το Μεσιέ 92 είναι ένα σφαιρωτό σμήνος σε απόσταση περίπου 26.700 ετών φωτός στον αστερισμό Ηρακλή.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Τζακ Λιου

-->
}}
Ο **Τζέικομπ Τζόζεφ Λιου** (αγγλικά *Jacob Joseph "Jack" Lew*, γενν. 29 Αυγούστου 1955) είναι Αμερικανός πολιτικός και δικηγόρος, που υπηρέτησε ως 76ος Υπουργός Οικονομικών των Ηνωμένων Πολιτειών, από τον Φεβρουάριο του 2013 έως τον Ιανουάριο του 2017, στην Κυβέρνηση του Μπαράκ Ομπάμα. Είναι μέλος του Δημοκρατικού Κόμματος.  

Επίσης, υπό την Κυβέρνηση Ομπάμα, υπηρέτησε ως Προσωπάρχης του Λευκού Οίκου, από τον Ιανουάριο του 2012 έως τον Ιανουάριο του 2012, καθώς επίσης και ως Διευθυντής του Γραφείου Διοίκησης και Προϋπολογισμού, από τον Νοέμβριο του 2010 έως τον Ιανουάριο του 2012. Τέλος, υπηρέτησε ως Υφυπουργός Εξωτερικών αρμόδιος για την Διαχείριση Πόρων, από τον Ιανουάριο του 2009 έως τον Νοέμβριο του 2010.  

Προηγουμένως, υπό την Κυβέρνηση του Μπιλ Κλίντον, υπηρέτησε στην ίδια θέση (του Διευθυντή του Γραφείου Διοίκησης), από το 1998 έως το 2001.  

## Βιογραφία
Ο Τζακ Λιου, γεννήθηκε στις 29 Αυγούστου 1955 στη Νέα Υόρκη, όπου και μεγάλωσε σε Εβραϊκή οικογένεια. Αποφοίτησε το Λύκειο "Forest Hills High School" το 1972. Σπούδασε Κυβερνητικές Σπουδές στο Πανεπιστήμιο Χάρβαρντ, και έλαβε πτυχίο (BA) το 1978. Στη συνέχεια, σπούδασε Νομική στο Πανεπιστήμιο Τζορτζτάουν στην Ουάσινγκτον, λαμβάνοντας πτυχίο (JD) το 1983. 

Ξεκίνησε την καριέρα του ως νομοθετικός βοηθός του μέλους της Βουλής των Αντιπροσώπων Τζο Μόουκλι και ως σύμβουλος πολιτικής του προέδρου της Βουλής των Αντιπροσώπων Τιπ Ο'Νιλ. Το 1993 άρχισε να εργάζεται στην Κυβέρνηση Κλίντον ως Ειδικός Βοηθός προς τον Πρόεδρο. Αφού έφυγε από την Κυβέρνηση Κλίντον, ο Λιου διατέλεσε ως Εκτελεστικός Αντιπρόεδρος Λειτουργιών στο Πανεπιστήμιο της Νέας Υόρκης από το 2001 μέχρι το 2006 και αργότερα στον όμιλο Citigroup από το 2006 μέχρι το 2008. Αργότερα διατέλεσε ως Υφυπουργός Εξωτερικών των Ηνωμένων Πολιτειών για την Διοίκηση και τους Πόρους από το 2009 μέχρι το 2010.

Στις 10 Ιανουαρίου 2013, ο Λιου προτάθηκε ως αντικαταστάτης του Τίμοθι Γκάιτνερ στην θέση του Υπουργού Οικονομικών των ΗΠΑ, για να υπηρετήσει στη δεύτερη θητεία του Μπαράκ Ομπάμα. Η υποψηφιότητά του εγκρίθηκε από την Γερουσία στις 27 Φεβρουαρίου 2013 και ορκίστηκε την επόμενη μέρα.

## Παραπομπές


Κατηγορία:Υπουργοί Οικονομικών των ΗΠΑ
Κατηγορία:Προσωπάρχες του Λευκού Οίκου
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί δικηγόροι
Εθνική Λιθουανίας (ποδόσφαιρο ανδρών)

Η **εθνική ομάδα ποδοσφαίρου της Λιθουανίας** εκπροσωπεί τη Λιθουανία στις διεθνείς διοργανώσεις του αθλήματος και διευθύνεται από τη Λιθουανική Ποδοσφαιρική Ομοσπονδία, η οποία είναι η διοικούσα αρχή για το ποδόσφαιρο της χώρας.

## Ιστορία
Η Λιθουανία συμμετείχε ως εθνική ομάδα από το 1923, έως το 1940 όταν κατελήφθη από τη Σοβιετική Ένωση. Με την ανεξαρτησία του κράτους το 1990, επέστρεψε και ως εθνική ποδοσφαίρου στις διεθνείς διοργανώσεις. Παρά το γεγονός ότι σε όλες τις προκριματικές φάσεις, αποτελεί φόβητρο για τα φαβορί και ορισμένες χρονιές είναι και η ίδια το φαβορί για την πρόκριση σε τελική φάση, είτε Παγκοσμίου Κυπέλλου, είτε Ευρωπαϊκού Πρωταθλήματος, δεν έχει καταφέρει ποτέ να προκριθεί.

## Στάδιο
Η εθνική ποδοσφαίρου της Λιθουανίας, χρησιμοποιεί ως έδρα της δύο γήπεδα. Το ένα είναι το Στάδιο της Λιθουανικής Ομοσπονδίας Ποδοσφαίρου με χωρητικότητα 5.500 θέσεων, και το άλλο, το Στάδιο Ζάλγκιρις με χωρητικότητα 15.029 θέσεων. Και τα δύο βρίσκονται στην πρωτεύουσα, το Βίλνιους.

## Στατιστικά
Οι τρεις κορυφαίοι σε συμμετοχές είναι οι Σαούλιους Μικολιούνας (101), Αρβίντας Νοβικόβας (87) και Άντριους Σκέρλα (84).

Ο κορυφαίος σκόρερ είναι ο Τόμας Ντανιλεβίτσιους, με 19 γκολ.

## Παραπομπές


## Εξωτερικοί σύνδεσμοι

* Επίσημη ιστοσελίδα Ομοσπονδίας 
* Επίσημη ιστοσελίδα Ομοσπονδίας 

Ανδρων
Λιθουανια
ΦΚ Γιούνιορς

Η **ΦΚ Γιούνιορς** (γερμανικά: *FC Juniors OÖ*, ως τον Ιούλιο 2017 ΦΚ Πάσινγκ) είναι μια αυστριακή ομάδα από την πόλη Πάσινγκ της Άνω Αυστρίας, που ιδρύθηκε το 2007. Γήπεδό της είναι η Ράιφαϊσεν-Αρένα (πρώην Βάλντσταντιον) του Πάσινγκ. Η μεγαλύτερη επιτυχία της ομάδας είναι η κατάκτηση του κυπέλλου Αυστρίας την περίοδο 2012-2013. 

## Τίτλοι
*Κύπελλο Αυστρίας
** Νικητές (1): 2013

## Σύνθεση (2019)


*(Τ=Τερματοφύλακες, Α=Αμυντικοί, Μ=Μέσοι, Ε=Επιθετικοί)*

## Εξωτερικοί σύνδεσμοι
* Επίσημος ιστότοπος 

Κατηγορία:Ποδοσφαιρικές ομάδες Αυστρίας
Κατηγορία:Ιδρύσεις ποδοσφαιρικών ομάδων το 2007
Εθνική Αρμενίας (ποδόσφαιρο ανδρών)

Η **εθνική ομάδα ποδοσφαίρου της Αρμενίας** εκπροσωπεί την Αρμενία στις διεθνείς διοργανώσεις του αθλήματος και διευθύνεται από την Ποδοσφαιρική Ομοσπονδία Αρμενίας που είναι η διοικούσα αρχή για το ποδόσφαιρο στην χώρα.

## Ιστορία
Η Αρμενία είναι μια από τις πιο πρόσφατες εθνικές ομάδες στον κόσμο, αφού προήλθε το 1992, μετά από την διάλυση της Σοβιετικής Ένωσης. Στην μικρή ιστορία της, δεν έχει καταφέρει να προκριθεί σε τελικές φάσεις για το Παγκόσμιο Κύπελλο ή για το Ευρωπαϊκό πρωτάθλημα ποδοσφαίρου.

## Στάδιο
Η εθνική ποδοσφαίρου της Αρμενίας έχει ως έδρα, το Δημοκρατικό Στάδιο του Γερεβάν που είναι η πρωτεύουσα και η μεγαλύτερη πόλη της χώρας, ενώ το γήπεδο έχει χωρητικότητα 14,403 θέσεις.

## Στατιστικά
Πρώτος ποδοσφαιριστής όλων των εποχών σε συμμετοχές είναι ο Σαργκίς Χοβσεπιάν με 132 εμφανίσεις, ενώ πρώτος σκόρερ είναι ο Χενρίκ Μιχιταριάν με 25 γκολ.

## Παραπομπές


## Εξωτερικοί σύνδεσμοι
* Επίσημη Ιστοσελίδα Ομοσπονδίας

Κατηγορία:Εθνική Αρμενίας (ποδόσφαιρο)
Γάστρος

Ο **γάστρος** είναι ψάρι τις οικογένειας των μουγιλιδών. Απαντάται στα ευρωπαϊκά ύδατα. Αλιεύεται και είναι εδώδιμο.

## Περιγραφή
Η ράχη του γάστρου είναι γκρίζου ή καφέ χρώματος και η κοιλιά του ασημένια με χρυσές αντανακλάσεις στα πλευρά. Τα πτερύγια του είναι πορτοκαλί ή καφέ χρώματος.

## Κατανομή
Ο γάστρος ζει σε ρηχές, παράκτιες, υδάτινες περιοχές του Ατλαντικού και της Μεσογείου συμπεριλαμβανομένης της Μαύρης και της Αζοφικής θάλασσας. Επίσης έχει εισαχθεί και στην Κασπία θάλασσα την δεκαετία του 1930 όπου υπάρχει σταθερός πληθυσμός.

## Βιολογία
Ο γάστρος αναπαράγεται το καλοκαίρι. Παράγει 500 με 2000 αυγά τα οποία γονιμοποιούνται εξωτερικά. Το νεογέννητο ιχθύδιο τρέφεται με τον κρόκο του αυγού και αναπτύσσεται με ταχείς ρυθμούς. Τα νεαρά άτομα τρέφονται με ζωοπλαγκτόν και άλλους βενθικούς οργανισμούς. Τα αρσενικά ωριμάζουν σε τρία χρόνια ενώ τα θηλυκά σε τέσσερα.
Τα ενήλικα άτομα τρέφονται με οργανικά ιζήματα, φύκια και φυτική ύλη.

## Παραπομπές


Κατηγορία:Ψάρια ελληνικών θαλασσών
Κατηγορία:Μουγιλίδες
Ευρωπαϊκό Πρωτάθλημα Καλαθοσφαίρισης Ανδρών Κ-18 2013

Το **Ευρωπαϊκό Πρωτάθλημα Καλαθοσφαίρισης Ανδρών Κ-18 2013** είναι η 30η διοργάνωση της FIBA. Στη διοργάνωση συμμετέχουν 16 ομάδες και θα διεξαχθεί στη Λετονία. Η Κροατία είναι η προηγούμενη πρωταθλήτρια. Οι 5 καλύτερες ομάδες προκρίνονται στο Παγκόσμιο Πρωτάθλημα Καλαθοσφαίρισης Ανδρών 2013.

## Ομάδες

*
*
*
*
*
*
*
*
*
*

*
*
*
*
*
*
|}

## Πρώτος Γύρος

### Όμιλος Α

### Όμιλος Β

### Όμιλος Γ

### Όμιλος Δ

## Δεύτερη Φάση

### Όμιλος Ε'

### Όμιλος ΣΤ'

## Γύρος Κατάταξης

### 1ος Όμιλος

## Κατάταξη Θέσεων 9-16

## Κατάταξη Θέσεων 9-12

## Ματς Κατάταξης Θέσεων 5-8

Οι αγώνες διεξήχθησαν στις 27 Ιουλίου 2013.

## Φάση Νοκ-Άουτ

Εδώ ανταγονίζονται οι 8 καλύτερες ομάδες.

Ανδρων Κ-18
Ευρωπαικο Πρωταθλημα Καλαθοσφαιρισης Ανδρων Κ-18 2013
Μιχάλης Τσαμάζ

Ο **Μιχάλης Τσαμάζ** είναι Έλληνας στέλεχος επιχειρήσεων. Διετέλεσε πρόεδρος και διευθύνων σύμβουλος του Ομίλου ΟΤΕ από τις 3 Νοεμβρίου 2010 ως τις 28 Ιουνίου 2024 και σήμερα είναι διευθύνων σύμβουλος της Intracom Defense, θυγατρικής της Israel Aerospace Industries του Ισραήλ.
## Βιογραφία
Γεννήθηκε το 1959 στην Καισαριανή και μεγάλωσε στον Άγιο Δημήτριο Αττικής. Ο πατέρας του ήταν μηχανικός σε λατομείο με καταγωγή από τη Φιλαδέλφεια της Μικράς Ασίας ενώ η μητέρα του ήταν από τα Χανιά. Αποφοίτησε από το τμήμα Διοίκησης Επιχειρήσεων του Πανεπιστημίου του New Brunswick στον Καναδά και με την ολοκλήρωση των σπουδών του επέστρεψε στην Ελλάδα. Έχει δύο τέκνα.

Πριν την ένταξή του στον ΟΤΕ, ο Τσαμάζ είχε αναλάβει διαδοχικά υψηλόβαθμες διοικητικές θέσεις στους τομείς του marketing και των πωλήσεων, αλλά και γενικής διεύθυνσης σε πολυεθνικές εταιρείες όπως η Vodafone και η Philip Morris.

Εντάχθηκε στον Όμιλο ΟΤΕ το 2001 και το 2007 ανέλαβε επικεφαλής στην Cosmote. Υπό τη διοίκησή του, ο Όμιλος ΟΤΕ εξυγίανε τα οικονομικά του, δημιούργησε νέες πηγές εσόδων, και μετασχηματίστηκε σε εταιρεία τεχνολογίας. Ήταν ο μακροβιότερος διευθύνων σύμβουλος του Ομίλου. Τον διαδέχτηκε ο Κώστας Νεμπής, διευθύνων σύμβουλος και πρόεδρος του ΔΣ της Hrvatski Telekom, θυγατρικής της Deutsche Telekom στην Κροατία.

## Διακρίσεις
Στις 27 Σεπτεμβρίου 2013 το Global Telecoms Business συμπεριέλαβε τον Τσαμάζ στη θέση 84 στον κατάλογο των 100 ισχυρότερων προσωπικοτήτων στον χώρο των τηλεπικοινωνιών διεθνώς. Στις 26 Ιουνίου του 2023 αναγορεύτηκε επίτιμος διδάκτορας του Τμήματος Οργάνωσης και Διοίκησης Επιχειρήσεων του Πανεπιστημίου Πειραιώς.

## Παραπομπές


Κατηγορία:Έλληνες επιχειρηματίες
DreamWorks Δράκοι

***DreamWorks Δράκοι*** (γνωστή στις αρχές της ανάπτυξης ως Δράκοι: Η Σειρά) είναι μια αμερικανική computer-animated τηλεοπτική σειρά που προβάλλεται στο Cartoon Network βασίζεται στην ταινία του 2010 *[[Πώς να εκπαιδεύσετε το δράκο σας]]*. Η σειρά χρησιμεύει ως γέφυρα μεταξύ της πρώτης ταινίας και τη 2014 συνέχεια του. Μια μοναδική ωριαία προεπισκόπηση που αποτελείται από δύο επεισόδια προβλήθηκε στις 7 Αυγούστου 2012, με την επίσημη πρεμιέρα της σειράς στις 4 Σεπτεμβρίου 2012. Συνολικά 40 επεισόδια θα προβληθούν κατά τη διάρκεια της πρώτης και της δεύτερης σεζόν. Η δεύτερη σεζόν θα έχει το νέο υπότιτλο *Οι Υπερασπιστές του Μπερκ*, αντικαθιστώντας τον τίτλος της πρώτης σεζόν *Αναβάτες του Μπερκ*.
Η σειρά διαθέτει τους Jay Baruchel, America Ferrera, Christopher Mintz-Plasse, TJ Miller και David Tennant, επαναλαμβάνοντας τους ρόλους τους από την *Πώς να εκπαιδεύσετε το δράκο σας* ταινία. Νέα μέλη του καστ περιλαμβάνουν τους Julie Marcus ως Ruffnut, Zack Pearlman ως Snotlout, και Nolan  Edgerl, ως Stoick the Vast.

## Πλοκή
Μετά αμέσως μετά τα γεγονότα του* [[Πώς να εκπαιδεύσετε το δράκο σας]]*, αλλά πριν από την Πώς να εκπαιδεύσετε το δράκο σας 2, οι αναβάτες του Μπερκ ακολουθεί Hiccup όπως ο ίδιος προσπαθεί να κρατήσει την ισορροπία στο πλαίσιο της νέας συγκατοίκησης των δράκων και Βίκινγκς. Παράλληλα συμβαδίσουν με νεότερο δόση Μπερκ - Ένα Δράκος Training Academy - λόξιγκα, Φαφούτης, και το υπόλοιπο των Βίκινγκ Έφηβοι τίθενται σε δοκιμασία, όταν έρχονται αντιμέτωποι με νέους κόσμους πιο σκληρή από ό, τι Μπερκ, νέα δράκους που δεν μπορούν όλοι να εκπαιδευτούν, και νέους εχθρούς που ψάχνουν για κάθε λόγο να καταστρέψουν την αρμονία μεταξύ των Βίκινγκς και Δράκων.

## Εξωτερικοί σύνδεσμοι
*

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του Cartoon Network
Κατηγορία:Τηλεοπτικές σειρές Netflix
Κατηγορία:Πώς να Εκπαιδεύσετε το Δράκο σας